ፓርቲዎች የኮሮና ወረርሽኝን በመከላከልና የአገር ህልውናን ማስቀጠል ላይ ሊያተኩሩ እንደሚገባ ምሁራን መከሩ።
በአገር ውስጥ የሚንቀሳቀሱ የፖለቲካ ፓርቲዎች የኮሮናቫይረስ ወረርሽኝን በመከላከልና የአገር ህልውናን በማስቀጠል ሥራ ላይ ትኩረት ማድረግ እንዳለባቸው ምሁራን መክረዋል።በጉዳዩ ላይ ከኢዜአ ጋር ውይይት ያደረጉ ምሁራን እንደተናገሩት አሁን በኢትዮጵያ የተከሰተው ዓለምአቀፍ ወረርሽኝ የሰውን ሕይወት ለአደጋ ከማጋለጥ ባለፈ የአገርን ጥቅም የሚያሳጣ ነው። በዚህ ወሳኝ ወቅት ፓርቲዎች ከፖለቲካ ሽኩቻ ወጥተው ወረርሽኙን በጋራ ለመከላከል ርብርብ ማድረግ እንዳለባቸውም ምሁራኑ አስገንዝበዋል።